සෑම පක්ෂයක්ම, එම පක්ෂයේ අපේක්ෂකයන් සම්බන්ධයෙන් අපරාධ නඩු පවතින්නේ නම්, ඊට අදාළ සියලු විස්තර, පක්ෂ නිල වෙබ් අඩවි ඔස්සේ ප්‍රසිද්ධියට පත් කළ යුතු බවත්, එසේ කළ යුත්තේ නාම යෝජනා ඉදිරිපත් වී සතියක් හෝ දෙකක් ප්‍රමාද වී නොව, නාම යෝජනා බාර දී පැය 48 ක් ගත වීමට පෙර බවත් ශ්‍රේෂ්ඨාධිකරණය නියෝග කර තිබේ.මීට අමතරව, මන්ත්‍රීවරුන් සහ හිටපු මන්ත්‍රීවරුන් සම්බන්ධයෙන් අපරාධ නඩු පවතින්නේ නම්, අදාළ මහාධිකරණයේ නියෝගයකින් තොරව, එම අපරාධ නඩු අහෝසි කිරීමට කිසිදු අවසරයක් නොමැති බව ද ශ්‍රේෂ්ඨාධිකරණය පෙන්වා දී ඇත.අධිකරණය හමුවේ වරදකරුවන් වන පාර්ලිමේන්තු මන්ත්‍රීවරුන්ට, ජීවිතාන්තය තෙක් මැතිවරණවලට සහභාගී වීමට අවසර ලබා නොදෙන්නැයි නියෝග කරන ලෙස ඉල්ලමින්, නීතිඥ අශ්විනි කුමාර් උපාද්‍යාය විසින් ගොනු කළ පෙත්සමක් විභාගයට ගත් අවස්ථාවේදී ශ්‍රේෂ්ඨාධිකරණ ත්‍රිපුද්ගල විනිසුරු මඩුල්ල මේ බව පැහැදිලි කළ බව ද ඉන්දීය මාධ්‍ය වාර්තා කර තිබේ.